NASLOV RADIONICE

### MOJ RAZRED, MOJA ŠKOLA – Likovna kultura

Cilj radionice:

Djeca će postati svjesna široke palete imena u razredu. Cijeniće različitosti među njima, shvatiti kako im ime pripada i ne može biti oduzeto.

S roditeljima će razgovarati o porodičnom značaju tog imena i osobnosti koje sa sobom nosi.

Takođe, skupina djece, svako sa svojim imenom (ljudska prava) čine odjeljenje kojemu svako na svoj način doprinosi.

Različita odjeljenja čine našu školu i svako od nas treba dati sve od sebe da škola bude sigurno mjesto, zajednicu u kojoj će nam biti dobro, gdje ćemo stjecati znanja, vještine i prijatelje.

Ishodi učenja i poučavanja:

Kognitivni domen (znanje):

* Identificirati pravo na ime i pravo na školovanje kao neka od osnovnih ljudskih prava
* Analizirati sličnosti i razlike među ljudima

Psiho-motorni domen (rad, vještine):

* Verbalno i neverbalno ekspresivno se izražavati
* Osmišljavanje i pravljenje cvijeta – simbola koji predstavlja dijete

Afektivni domen (stavovi):

* Pokazivati stalnu želju za doprinošenjem prijateljskoj, pozitivnoj atmosferu u odjeljenju
* Utjecati na sigurnost razredne zajednice i škole u cjelini

Vrijeme: 45 minuta

Uzrast: I razred

Dimenzije GOO:

***Međukulturalna dimenzija***

***Ljudsko pravna dimenzija:*** *Identitet; ljudska prava*

Provođenje radionice:

1. **Evokacija**

Predstavljanje, razgovor o imenima učenika/učenica u odjeljenju. Uz to, učenici kazuju jedni drugima ono što smatraju da je o njima i njihovom imenu važno znati.

Imati ime jedno je od osnovnih ljudskih, pa i dječijih prava.

Razgovor o značaju odjeljenjske zajednice i doprinosu svakog pojedinca u njoj, kao i o tome da se cijela škola sastoji od odjeljenja, a svako dijete može utjecati na to da ona bude zajednica koju ćemo voljeti i s radošću pohađati.

1. **Razumijevanje značenja**

Varijante:

1. Djeca na pripremljene kružiće crtaju svoj portret
2. Podijeliti učenicima odštampane njihove fotografije.
3. korak:

Koristeći se kolaž papirom, slamčicama ili štapićima za sladoled/ražnjiće učenici prave cvijet sa svojim likom i imenom u sredini.

1. korak:

Od učeničkih radova napraviti buket. Svaki cvijet zabosti u spužvu za ikebanu i izložiti u učionici.

1. **Refleksija**

Šta znači svaki od ovih cvjetova? Šta predstavlja buket? Zašto je važno imati ime?

**Praćenje i procjenjivanje**

* Aktivno slušanje i produktivna diskusija
* Ispravno zaključivanje o vlastitom identitetu i poštivanju ličnosti drugih
* Odnos prema drugima i drugačijima

**Ideje za domaće zadaće i uključivanje roditelja**

Prikupljanje informacija:

* Gdje sam rođen/a? Kada?
* Koji je bio dan u sedmici?
* Kakvo je vrijeme bilo tog dana?
* Kolika mi je bila dužina, težina?
* Zašto sam dobila/dobio baš to ime?
* Ko mi ga je dao? ....

 Autorica radionice: Jasmina Mehmedović, Tuzla